****

**แผนปฏิบัติการป้องกันและปราบปรามการทุจริต**

**สำนักงานคณะกรรมการป้องกันและปราบปรามการทุจริตในภาครัฐ**

**ประจำปีงบประมาณ พ.ศ. 256๓**

ศูนย์ปฏิบัติการต่อต้านการทุจริต

สำนักงานคณะกรรมการป้องกันและปราบปรามการทุจริตในภาครัฐ

**สารบัญ**

**หน้า**

ส่วนที่ 1 บทนำ 1

1. ความเป็นมา 1

2. แผนและยุทธศาสตร์ที่เกี่ยวข้อง ๑

๒.๑ ยุทธศาสตร์ชาติ ระยะ ๒๐ ปี (พ.ศ. ๒๕๖๑ - ๒๕๘๐) ๑

๒.๒ แผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ (พ.ศ. ๒๕๖๑ – ๒๕๘๐) 2

๒.๓ แผนการปฏิรูปประเทศด้านป้องกันและปราบปรามการทุจริตและประพฤติมิชอบ (พ.ศ. 25๖๑ - ๒๕๖๕) 3

๒.๔ แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖5) 4

๒.๕ แผนปฏิบัติการระยะ 3 ปี (พ.ศ. ๒๕๖3 - ๒๕๖๕) และแผนปฏิบัติราชการประจำปีงบประมาณ พ.ศ. ๒๕๖๓ สำนักงาน ป.ป.ท. 5

ส่วนที่ 2 แผนปฏิบัติการป้องกันและปราบปรามการทุจริต สำนักงาน ป.ป.ท. ประจำปีงบประมาณ พ.ศ. 256๓ 7

๑. ค่าเป้าหมาย ประเด็นยุทธศาสตร์การป้องกันและปราบปรามการทุจริต สำนักงาน ป.ป.ท. ประจำปีงบประมาณ พ.ศ. 256๓ 7

๒. ผังความเชื่อมโยง นโยบาย ยุทธศาสตร์ที่เกี่ยวข้องกับแผนปฏิบัติการป้องกันและปราบปรามการทุจริต สำนักงาน ป.ป.ท. 9

๓. การติดตามและรายงานผล 10

๔. โครงการ/กิจกรรมของแผนปฏิบัติการป้องกันและปราบปรามการทุจริต สำนักงานคณะกรรมการป้องกันและปราบปรามการทุจริตในภาครัฐ 11

ประจำปีงบประมาณ พ.ศ. 256๓

ภาคผนวก 16

แบบรายงานผลการปฏิบัติตามแผนปฏิบัติการป้องกันและปราบปรามการทุจริต สำนักงานคณะกรรมการป้องกันและปราบปรามการทุจริตในภาครัฐ ๑7

ประจำปีงบประมาณ พ.ศ. ๒๕๖๓

**ส่วนที่ 1**

**บทนำ**

**1. ความเป็นมา**

การจัดทำแผนปฏิบัติการป้องกันและปราบปรามการทุจริต สำนักงานคณะกรรมการป้องกันและปราบปรามการทุจริตในภาครัฐ ประจำปีงบประมาณ   
พ.ศ. 256๓ เป็นการขับเคลื่อนการป้องกันและปราบปรามการทุจริตตามยุทธศาสตร์ชาติระยะ ๒๐ ปี (พ.ศ. ๒๕๖๑ - ๒๕๘๐) แผนการปฏิรูปประเทศด้านการป้องกันและปราบปรามการทุจริตและประพฤติมิชอบ (พ.ศ. ๒๕๖๑ - ๒๕๖๕) ยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ - ๒๕๖๔) แผนปฏิบัติการ ๓ ปี (พ.ศ. ๒๕๖๓ - ๒๕๖๕) และแผนปฏิบัติราชการประจำปีงบประมาณ พ.ศ. ๒๕๖๓ ของสำนักงาน ป.ป.ท. รวมถึงมาตรการป้องกันและปราบปราม  
การทุจริตในภาครัฐและนโยบายสำคัญของรัฐบาลที่เกี่ยวข้อง โดยมุ่งเน้นแนวทางการปลูกฝังให้คนไทยไม่โกง เพื่อให้บุคลากรและภาคประชาสังคมมีทัศนคติและค่านิยม  
ที่ไม่ยอมรับการทุจริต มีจิตสำนึกต่อต้านการทุจริต รวมทั้งมีความพอใจในคุณภาพการให้บริการและการดำเนินงานของหน่วยงานของรัฐ

ในการนี้ ศูนย์ปฏิบัติการต่อต้านการทุจริต (ศปท.) ซึ่งเป็นส่วนราชการตามกฎกระทรวงแบ่งส่วนราชการ สำนักงานคณะกรรมการป้องกันและปราบปรามการทุจริตในภาครัฐ พ.ศ. 2560 มีหน้าที่หลักในการบูรณาการและขับเคลื่อนการป้องกันและปราบปรามการทุจริตของหน่วยงานในสังกัดสำนักงาน ป.ป.ท. จึงได้จัดทำแผนปฏิบัติการป้องกันและปราบปรามการทุจริต สำนักงานคณะกรรมการป้องกันและปราบปรามการทุจริตในภาครัฐ ประจำปีงบประมาณ พ.ศ. 256๓ ขึ้น เพื่อเป็นแนวทางให้กับหน่วยงานในสังกัดสำนักงาน ป.ป.ท. ใช้ขับเคลื่อนการป้องกันและปราบปรามการทุจริตภายในหน่วยงาน โดย ศปท. ได้กำหนดกิจกรรมให้ครอบคลุม  
ตามแนวทางการขับเคลื่อนการประเมินคุณธรรมและความโปร่งใส (ITA) ประจำปี พ.ศ. ๒๕๖๓ เพื่อให้การดำเนินงานด้านการป้องกันและปราบปรามการทุจริต  
ของสำนักงาน ป.ป.ท. ให้เกิดผลในทางปฏิบัติ บรรลุเป้าหมาย และเกิดผลสัมฤทธิ์ต่อไป

**2. แผนยุทธศาสตร์ที่เกี่ยวข้อง**

**๒.๑ ยุทธศาสตร์ชาติ ระยะ 20 ปี (พ.ศ. 2561 - 2580)**

รัฐธรรมนูญแห่งราชอาณาจักรไทย พุทธศักราช 2560 มาตรา 65 บัญญัติให้รัฐจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน เพื่อเป็นกรอบในการจัดทำแผนต่าง ๆ เกิดการผลักดันไปสู่เป้าหมายเดียวกัน

ยุทธศาสตร์ชาติ (พ.ศ. 2561 - 2580) กำหนดวิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” หรือคติพจน์ประจำชาติ **“มั่นคง มั่งคั่ง ยั่งยืน”** เพื่อให้ประเทศมีขีดความสามารถในการแข่งขันมีรายได้สูงอยู่ในกลุ่มประเทศพัฒนาแล้ว คนไทยมีความสุข อยู่ดีกินดี สังคมมีความมั่นคง เสมอภาค และเป็นธรรม ซึ่งยุทธศาสตร์ชาติที่จะใช้เป็นกรอบแนวทางการพัฒนาในระยะ ๒๐ ปีต่อจากนี้ไป   
จะประกอบด้วย ๖ ยุทธศาสตร์ ได้แก่ (๑) ยุทธศาสตร์ด้านความมั่นคง (๒) ยุทธศาสตร์ด้านการสร้างความสามารถในการแข่งขัน (๓) ยุทธศาสตร์การพัฒนาและเสริมสร้างศักยภาพคน (๔) ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม (๕) ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม และ (๖) ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ

โดยในยุทธศาสตร์ที่ ๖ ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ ได้ให้ความสำคัญกับเรื่องการต่อต้านการทุจริตและประพฤติมิชอบ โดยกำหนดให้มีการส่งเสริม สนับสนุนให้ภาคีองค์กรภาคเอกชน ภาคประชาสังคม ชุมชน และประชาชน ตลอดจนเครือข่ายต่าง ๆ ช่วยกันสอดส่อง   
เฝ้าระวัง ตรวจสอบ หรือต่อต้านการทุจริตและประพฤติมิชอบของบุคลากรภาครัฐ

**๒.๒** **แผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ (พ.ศ. ๒๕๖๑ – ๒๕๘๐)**

แผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ จัดทำขึ้นภายใต้ความจำเป็นในการแก้ไขสถานการณ์ปัญหา  
การทุจริตของประเทศ โดยมี ๒ แนวทางการพัฒนาหลัก ดังนี้ (๑) การป้องกันการทุจริตและประพฤติมิชอบ และ (๒) การปราบปรามการทุจริต

**๒.๒.๑ แนวทางการพัฒนาที่สำคัญเพื่อขับเคลื่อนในการป้องกันการทุจริตและประพฤติมิชอบ**

แนวทางการพัฒนา มีดังนี้

(1) ปลูกและปลุกจิตสำนึกการเป็นพลเมืองที่ดี มีวัฒนธรรมสุจริต และการปลูกฝังและหล่อหลอมวัฒนธรรมในกลุ่มเด็กและเยาวชนทุกช่วงวัย ทุกระดับ มุ่งเน้นการปรับพฤติกรรม “คน” โดยการ “ปลูก” และ “ปลุก” จิตสำนึกความเป็นพลเมืองที่ดี มีวัฒนธรรมสุจริต โดยเฉพาะการส่งเสริมวัฒนธรรมสุจริต  
ผ่านหลักสูตรการศึกษาภาคบังคับที่เด็กไทยทุกคนต้องเรียนทั้งภาคทฤษฎีและภาคปฏิบัติ ตั้งแต่ระดับปฐมวัยจนถึงระดับอุดมศึกษา

(2) ส่งเสริมการปฏิบัติหน้าที่ของข้าราชการและเจ้าหน้าที่ของรัฐให้มีความใสสะอาด ปราศจากพฤติกรรมที่ส่อไปในทางทุจริต โดยการปฏิบัติหน้าที่ราชการอย่างเปิดเผย โปร่งใส สร้างธรรมาภิบาลในการบริหารงาน ส่งเสริมการมีส่วนร่วมในการเฝ้าระวัง สอดส่อง ติดตามพฤติกรรมเสี่ยงและแจ้งเบาะแส   
เพื่อสกัดกั้นมิให้เกิดการทุจริตประพฤติมิชอบได้ มีมาตรการสนับสนุนและคุ้มครองผู้แจ้งเบาะแส

(3) พัฒนาค่านิยมของนักการเมืองให้มีเจตนารมณ์ที่แน่วแน่ในการทำตนเป็นแบบอย่างที่ดี มีคุณธรรม จริยธรรม ความซื่อสัตย์สุจริต เห็นแก่ประโยชน์ส่วนรวม นอกเหนือจากคุณสมบัติตามที่กำหนดตามกฎหมาย ผู้บริหารประเทศต้องมีคุณสมบัติทางจริยธรรมด้วย มีการพัฒนายกระดับการมีจริยธรรมของผู้ดำรงตำแหน่งทางการเมืองเพื่อสร้างนักการเมืองที่มีคุณธรรมจริยธรรม รวมทั้งกำกับจริยธรรมภายในพรรคการเมือง

(4) ปรับ “ระบบ” เพื่อลดจำนวนคดีทุจริตและประพฤติมิชอบในหน่วยงานภาครัฐ โดยการพัฒนาเครื่องมือ เพื่อสร้างความโปร่งใส มุ่งเน้นการสร้างนวัตกรรมและมาตรการในการต่อต้านการทุจริตที่มีประสิทธิภาพและเท่าทันต่อพลวัตของการทุจริต รวมถึงการประเมินความเสี่ยงด้านการทุจริต เพื่อให้หน่วยงานภาครัฐ มีมาตรการ ระบบ หรือแนวทางในบริหารจัดการความเสี่ยงของการดำเนินงานที่อาจก่อให้เกิดการทุจริต

(5) ปรับระบบงานและโครงสร้างองค์กรที่เอื้อต่อการลดการใช้ดุลพินิจในการปฏิบัติงานของเจ้าหน้าที่ นำระบบเทคโนโลยีเข้ามาใช้แทนการใช้ดุลพินิจเพื่อสนับสนุนการปฏิบัติงาน การสร้างมาตรฐานที่โปร่งใสในกระบวนการบริการของภาครัฐ ลดขั้นตอนกระบวนการและระยะเวลาในการปฏิบัติงาน ปรับปรุงแก้ไขกฎหมายและระเบียบที่เกี่ยวข้องเพื่อลดการใช้ดุลพินิจของผู้มีอำนาจ สร้างความโปร่งใสในการบริการข้อมูลภาครัฐทั้งระบบ โดยการพัฒนาระบบข้อมูลดิจิทัล ส่งเสริมการเข้าถึงข้อมูลสาธารณะ สร้างความโปร่งใส และส่งเสริมให้มีการตรวจสอบการบริหารจัดการของภาครัฐโดยสาธารณชน

**๒.๒.๒ แนวทางการพัฒนาที่สำคัญเพื่อขับเคลื่อนในการปราบปรามการทุจริต**

แนวทางการพัฒนา มีดังนี้

(๑) เพิ่มประสิทธิภาพการดำเนินงานของกระบวนการและกลไกการปราบปรามการทุจริต ปรับกระบวนการทำงานด้านการปราบปราม  
การทุจริตเข้าสู่ระบบดิจิทัลมาใช้ในกระบวนการทำงาน ด้านการปราบปรามการทุจริตให้ได้มาตรฐานสากลและเป็นมาตรฐานเดียวกัน พัฒนาระบบเทคโนโลยีสารสนเทศและฐานข้อมูลเกี่ยวกับการตรวจสอบทรัพย์สินและหนี้สินที่ทันสมัย บูรณาการข้อมูลกับหน่วยงานทั้งภาครัฐและเอกชนต่าง ๆ ในการตรวจสอบความถูกต้องของทรัพย์สินและหนี้สิน

(๒) ปรับปรุงกระบวนการปราบปรามการทุจริตที่มีความรวดเร็วและมีประสิทธิภาพ ปรับปรุงขั้นตอนการดำเนินการที่ล่าช้าของหน่วยงาน  
ในกระบวนการปราบปรามการทุจริตให้มีความรวดเร็วและกระชับมากขึ้นเพื่อให้การดำเนินการปราบปรามการทุจริตตลอดกระบวนการจนถึงการลงโทษผู้กระทำความผิดเมื่อคดีถึงที่สุดเป็นไปอย่างรวดเร็วเห็นผล มีประสิทธิภาพ และเป็นที่ประจักษ์ของประชาชน

(๓) พัฒนาการจัดการองค์ความรู้ด้านการปราบปรามการทุจริต จัดทำระบบฐานข้อมูลองค์ความรู้ด้านการปราบปรามการทุจริต   
โดยประมวลจากคดีการทุจริตและผู้เชี่ยวชาญของหน่วยงานต่าง ๆ ในกระบวนการปราบปรามการทุจริต พัฒนาสมรรถนะและองค์ความรู้เชิงสหวิทยาการของเจ้าหน้าที่  
ในกระบวนการปราบปรามการทุจริตเพื่อให้มีความรู้/ทักษะ/ขีดความสามารถ ที่เป็นมาตรฐานและเท่าทันต่อพลวัตของการทุจริต

**๒.๓** **แผนการปฏิรูปประเทศด้านการป้องกันและปราบปรามการทุจริตและประพฤติมิชอบ (พ.ศ. ๒๕๖๑ – ๒๕๖๕)**

มาตรา 257 ของรัฐธรรมนูญแห่งราชอาณาจักรไทย พุทธศักราช 2560 กำหนดให้การปฏิรูประเทศต้องดำเนินการเพื่อบรรลุเป้าหมาย ประกอบด้วย (1) ประเทศชาติมีความสงบเรียบร้อย มีความสามัคคีปรองดอง มีการพัฒนาอย่างยั่งยืน ตามหลักปรัชญาของเศรษฐกิจพอเพียง และมีความสมดุลระหว่าง  
การพัฒนาด้านวัตถุ กับการพัฒนาด้านจิตใจ (2) สังคมมีความสงบสุข เป็นธรรม และมีโอกาสเท่าเทียมกันเพื่อขจัดความเหลื่อมล้ำ และ (๓) ประชาชนมีความสุข   
มีคุณภาพชีวิตที่ดี และมีส่วนร่วมในการพัฒนาประเทศและการปกครองในระบอบประชาธิปไตยอันมีพระมหากษัตริย์ทรงเป็นประมุข โดยมีประกาศสำนักนายกรัฐมนตรี เรื่อง แต่งตั้งคณะกรรมการปฏิรูปประเทศด้านต่าง ๆ ลงวันที่ 15 สิงหาคม 2560 กำหนดให้จัดทำแผนการปฏิรูปประเทศ รวม 11 ด้าน โดยมีด้านการป้องกันและปราบปรามการทุจริตและประพฤติมิชอบด้วย

แผนการปฏิรูปประเทศด้านการป้องกันและปราบปรามการทุจริตและประพฤติมิชอบ พ.ศ. ๒๕๖1 - ๒๕๖5 ได้กำหนดประเด็นการปฏิรูปไว้ ๔ ด้าน ได้แก่ ด้านการป้องกันและเฝ้าระวัง ด้านการป้องปราม ด้านการปราบปราม และด้านการบริหารจัดการ พร้อมทั้งกำหนดผลอันพึงประสงค์ เป้าหมายและผลสัมฤทธิ์ กลยุทธ์ แผนงานและกิจกรรมต่าง ๆ ที่จะต้องดำเนินการในช่วง ๕ ปีแรก รวมทั้งกำหนดกลไกและมาตรการเพื่อเป็นแนวทางในการขับเคลื่อนประเทศในการป้องกันและปราบปรามการทุจริตและประพฤติมิชอบให้เป็นไปอย่างมีประสิทธิภาพและบังเกิดผลเป็นรูปธรรมอย่างแท้จริง โดยกำหนดผลอันพึงประสงค์ไว้ ๖ ข้อ ดังนี้

๑. ให้มีการส่งเสริม สนับสนุน และให้ความรู้แก่ประชาชนเกี่ยวกับการทุจริตประพฤติมิชอบ รวมทั้งให้มีกฎหมายในการส่งเสริมให้ประชาชนรวมตัวกันเป็นพลังในการต่อต้านการทุจริตประพฤติมิชอบและชี้เบาะแสเมื่อพบเห็นการกระทำความผิดโดยรัฐมีมาตรการสนับสนุนและคุ้มครองผู้ชี้เบาะแสด้วย

๒. ให้มีมาตรการควบคุม กำกับ ติดตาม การบริหารจัดการของหน่วยงานภาครัฐและภาคเอกชน โดยเฉพาะการปฏิบัติหน้าที่ด้วยความซื่อตรง (Integrity) สุจริตของบุคลากร ใช้ดุลยพินิจโดยสุจริต ภายใต้กรอบธรรมาภิบาลและการกำกับกิจการที่ดีอย่างแท้จริง

๓. ให้มีการเปิดเผยข้อมูลข่าวสารภาครัฐให้ประชาชนสามารถเข้าถึงและตรวจสอบได้ และสนับสนุนแนวร่วมปฏิบัติของภาคเอกชนในการต่อต้าน  
การทุจริต เพื่อขจัดปัญหาการทุจริตที่เกี่ยวข้องกับการติดต่อกับหน่วยงานภาครัฐ

๔. ยกระดับการบังคับใช้มาตรการทางวินัย มาตรการทางปกครอง หรือมาตรการทางกฎหมายต่อเจ้าพนักงานของรัฐที่ถูกกล่าวหาว่าประพฤติมิชอบหรือกระทำการทุจริตและประพฤติมิชอบอย่างเคร่งครัด

๕. ปรับปรุงประสิทธิภาพการบังคับใช้กฎหมายในกระบวนการยุติธรรมทุกขั้นตอน (ไต่สวน ชี้มูล ฟ้องศาล พิพากษา) ทั้งแพ่งและอาญาให้รวดเร็ว รุนแรง เด็ดขาด เป็นธรรม เสมอภาค โดยเฉพาะมีการจัดทำและบูรณาการฐานข้อมูลคดีทุจริต ตลอดจนเร่งรัดการติดตามนำทรัพย์สินที่เกิดจากการกระทำผิด  
ทั้งในประเทศและต่างประเทศให้ตกเป็นของแผ่นดิน และในกรณีที่ยังไม่มีกฎหมายที่สอดคล้องกับมาตรฐานสากล ก็ให้เร่งบัญญัติเพิ่มเติม

๖. ให้มีกลไกที่เหมาะสมในการประสานงานป้องกันและปราบปรามการทุจริต ประพฤติมิชอบในระดับนโยบาย ยุทธศาสตร์ และการขับเคลื่อนนโยบายและยุทธศาสตร์ เพื่อให้ประเทศไทยปลอดทุจริต

**๒.๔** **แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖5)**

การพัฒนาประเทศไทยในช่วงแผนพัฒนาเศรษฐกิจและสังคมแห่งชาติฉบับที่ ๑๒ (พ.ศ. ๒๕๖๐ - ๒๕65) อยู่ในห้วงเวลาของการปฏิรูปประเทศ  
เพื่อแก้ปัญหาพื้นฐานหลายด้านที่สั่งสมมานานท่ามกลางสถานการณ์โลกที่เปลี่ยนแปลงรวดเร็วและเชื่อมโยงกันใกล้ชิดมากขึ้น โดยมีแผนพัฒนาฯ ฉบับที่ ๑๒ เป็นเครื่องมือหรือกลไกที่ถ่ายทอดยุทธศาสตร์ชาติ ๒๐ ปี (พ.ศ. ๒๕๖1 - ๒๕80) สู่การปฏิบัติในลำดับแรกและนับว่าเป็นกลไกหรือเครื่องมือที่สำคัญที่สุดในการนำยุทธศาสตร์ชาติ  
สู่การปฏิบัติให้บรรลุเป้าหมายในระยะยาวได้ในที่สุด โดยมีกลไกเสริมอื่น ๆ ในการขับเคลื่อนสู่การปฏิบัติให้เกิดประสิทธิผลตามเป้าหมาย

โดยแผนพัฒนาการเศรษฐกิจและสังคมแห่งชาติ ฉบับที่ ๑๒ ได้กำหนดในยุทธศาสตร์ที่ ๖ การบริหารจัดการในภาครัฐ การป้องกันการทุจริตประพฤติมิชอบและธรรมาภิบาลในสังคมไทย ซึ่งมีแนวทางการพัฒนาการป้องกันและปราบปรามการทุจริตและประพฤติมิชอบ เพื่อให้สังคมไทยมีวินัย โปร่งใส และยุติธรรม รวมทั้งสร้างความเข้มแข็ง เป็นภูมิคุ้มกันของสังคมไทย ให้ครอบคลุมภาครัฐ ภาคเอกชน และภาคประชาชน พร้อมทั้งเพื่อสร้างพลังการขับเคลื่อนค่านิยมต่อต้านการทุจริตโดยมี   
๒ แนวทางหลักที่เกี่ยวข้องกับการดำเนินการผ่านภาคประชาสังคม คือ

(๑) การปลูกฝังให้คนไทยไม่โกง โดยส่งเสริม สนับสนุนให้ทุกภาคส่วนมุ่งสร้างจิตสำนึกและทัศนคติเชิงบวก และรณรงค์ประชาสัมพันธ์ให้ประชาชน ภาคเอกชน และสื่อมวลชนมีส่วนร่วมในการเฝ้าระวังพฤติกรรมของข้าราชการ รวมทั้งพัฒนา และสร้างเครือข่าย คุ้มครองการแจ้งเบาะแสการทุจริตและประพฤติมิชอบ  
ในกลุ่มประชาชน และผู้ดำรงตำแหน่งทางการเมืองในการใช้ตำแหน่งหน้าที่ในทางมิชอบ

(๒) ป้องกันการทุจริต โดยมีแนวทางการสนับสนุนการสร้างกิจกรรมการป้องกันการทุจริตของภาคประชาชนอย่างต่อเนื่อง

**2.๕ แผนปฏิบัติการระยะ 3 ปี (พ.ศ. ๒๕๖3 - ๒๕๖๕) และแผนปฏิบัติราชการประจำปีงบประมาณ พ.ศ. 256๓ สำนักงาน ป.ป.ท.**

**วิสัยทัศน์**

“องค์กรที่เป็นเลิศในการขับเคลื่อนและบูรณาการต่อต้านการทุจริตในภาครัฐ เพื่อยกระดับคะแนนดัชนีการรับรู้การทุจริต”

**คำอธิบาย**

สำนักงานคณะกรรมการป้องกันและปราบปรามการทุจริตในภาครัฐ ได้กำหนดวิสัยทัศน์ในปัจจุบัน คือ “องค์กรที่เป็นเลิศในการขับเคลื่อนและ  
บูรณาการต่อต้านการทุจริตในภาครัฐ เพื่อยกระดับคะแนนดัชนีการรับรู้การทุจริต” โดยมีที่มาจากกรอบแนวคิด ๓ ประการ คือ

๑. เสริมสร้างสมรรถนะขององค์กรให้เกิดความเป็นเลิศในทุกด้าน โดยมุ่งเน้นการพัฒนาศักยภาพองค์กรในด้านต่าง ๆ ทั้งศักยภาพผู้ปฏิบัติงาน ประสิทธิภาพของระบบการบริหารจัดการ ระบบเทคโนโลยีสารสนเทศ ให้มีสมรรถนะสูงรองรับการทำงานที่ในสภาวะกดดันและยากลำบากเพื่อแก้ไขปัญหาการทุจริต  
ให้มีประสิทธิภาพ

๒. ขับเคลื่อนและบูรณาการการต่อต้านการทุจริต หมายถึง การมุ่งเน้นผลักดันให้ส่วนราชการ หน่วยงานของรัฐ รัฐวิสาหกิจ องค์กรปกครอง  
ส่วนท้องถิ่น และหน่วยงานในกำกับมีการพัฒนามาตรการวิธีการลดความเสี่ยงการทุจริต การป้องกันการทุจริตอย่างมีประสิทธิภาพและบังคับใช้กฎหมายอย่างเด็ดขาด รวดเร็วภายใต้การบูรณาการร่วมกันของทุกภาคส่วนทั้ง ภาครัฐ เอกชน และประชาชน

๓. การยกระดับคะแนนดัชนีการรับรู้การทุจริต หมายถึง การดำเนินการอย่างบูรณาการเพื่อสร้างผลสัมฤทธิ์อย่างเป็นที่ประจักษ์ ให้คะแนนดัชนีการรับรู้การทุจริต (Corruption Perception Index : CPI) ของประเทศไทยเพิ่มขึ้นในสัดส่วนที่เทียบเท่ากับค่าเฉลี่ยมาตรฐานของนานาชาติ ซึ่งสอดคล้องตามเป้าหมายของยุทธศาสตร์ชาติ พ.ศ. ๒๕๖๑ – ๒๕๘๐ ด้านการปรับสมดุลและพัฒนาระบบบริหารจัดการภาครัฐ

**พันธกิจ**

1. ปลูกฝังและสร้างการรับรู้การต่อต้านการทุจริตในทุกภาคส่วนให้เกิดจิตสำนึกสาธารณะ ไม่ยอมรับระบบอุปถัมภ์ ผลประโยชน์ทับซ้อน และรับผิดชอบต่อส่วนรวม

2. ขับเคลื่อนธรรมาภิบาลในการปฏิบัติงานของหน่วยงานภาครัฐอย่างจริงจัง

3. สร้างมาตรการและบูรณาการการป้องกันการทุจริตโดยกระบวนการมีส่วนร่วมทุกภาคส่วน

4. พัฒนาการคุ้มครองพยานและผู้แจ้งเบาะแสที่มีมาตรฐานและเชื่อถือได้

5. บูรณาการบริหารจัดการคดีทุจริตโดยการเชื่อมโยงฐานข้อมูลในระบบดิจิทัลกับองค์กรตรวจสอบอื่น

6. เสริมสร้างและพัฒนาสมรรถนะผู้ปฏิบัติงานให้มีความเป็นมืออาชีพ

**ค่านิยมร่วม**

PACC : Office of Public Sector Anti - Corruption Commission

“ซื่อสัตย์ สุจริต จิตอาสา สามัคคี มืออาชีพ”

**เป้าประสงค์**

“ขับเคลื่อนธรรมาภิบาล ผสานความร่วมมือป้องกันการทุจริตกับภาคีเครือข่ายทุกภาคส่วนให้เข้มแข็ง บังคับใช้กฎหมายอย่างมีประสิทธิภาพ   
ความรุนแรงของปัญหาการทุจริตภาครัฐลดลง ระดับคะแนนดัชนีการรับรู้การทุจริตสูงขึ้น”

**ประเด็นยุทธศาสตร์**

ประเด็นยุทธศาสตร์ที่ 1 ปลูกจิตสำนึก สร้างการรับรู้และส่งเสริมคุณธรรมจริยธรรมในทุกภาคส่วน

ประเด็นยุทธศาสตร์ที่ 2 ขับเคลื่อนการทำงานที่มีธรรมาภิบาลในหน่วยงานภาครัฐ

ประเด็นยุทธศาสตร์ที่ 3 บูรณาการการมีส่วนร่วมของทุกภาคส่วนในการต่อต้านการทุจริต

ประเด็นยุทธศาสตร์ที่ 4 พัฒนากระบวนงานด้านการคุ้มครองพยาน/ผู้แจ้งเบาะแสและระบบงานการข่าว

ประเด็นยุทธศาสตร์ที่ 5 พัฒนาและบูรณาการกลไกการตรวจสอบ ไต่สวนและบังคับใช้กฎหมายให้มีประสิทธิภาพ

ประเด็นยุทธศาสตร์ที่ 6 พัฒนาระบบบริหารจัดการองค์กร และสมรรถนะบุคลากรเพื่อมุ่งสู่องค์กรสมรรถนะสูง สร้างการรับรู้สู่ประชาชน

**ส่วนที่ 2**

**แผนปฏิบัติการป้องกันและปราบปรามการทุจริต สำนักงาน ป.ป.ท.**

**ประจำปีงบประมาณ พ.ศ. 256๓**

**1. ค่าเป้าหมาย**

1.1 ร้อยละความสำเร็จของการขับเคลื่อนแผนป้องกันและปราบปรามการทุจริตของสำนักงาน ป.ป.ท. ไม่น้อยกว่าร้อยละ ๘๕

1.2 ร้อยละความสำเร็จของการดำเนินงานตามหลักเกณฑ์การประเมินคุณธรรมและความโปร่งใสการดำเนินงานของหน่วยงานภาครัฐ (ITA) ของสำนักงาน ป.ป.ท. ไม่ต่ำกว่าร้อยละ ๘๕

**๒. ประเด็นยุทธศาสตร์การป้องกันและปราบปรามการทุจริต สำนักงาน ป.ป.ท. ประจำปีงบประมาณ พ.ศ. 256๓**

**ยุทธศาสตร์ที่ 1 ปลูกและปลุกจิตสำนึก เสริมสร้างคุณธรรม จริยธรรม ต่อต้านการทุจริตของบุคลากรสำนักงาน ป.ป.ท.**

**วัตถุประสงค์**

1. ส่งเสริมการเรียนรู้ตามหลักคุณธรรม จริยธรรม และวินัยแก่บุคลากรสำนักงาน ป.ป.ท.

2. ปลูกฝังจิตสำนึก ทัศนคติและค่านิยมที่ดีในการต่อต้านการทุจริตเพื่อนำไปสู่การเปลี่ยนแปลงของบุคลากรสำนักงาน ป.ป.ท. ให้มีทัศนคติในการป้องกันและปราบปรามการทุจริต

3. เพื่อส่งเสริมค่านิยมยกย่องและเชิดชูคนดี เพื่อสร้างขวัญและกำลังใจให้กับบุคลากรที่มีความประพฤติดี มีผลงานดี และเป็นแบบอย่างแก่บุคลากร

4. เพื่อส่งเสริมการใช้และกำกับดูแลการประพฤติของเจ้าหน้าที่ให้เป็นไปตามหลักประมวลจริยธรรม

**มาตรการ**

มาตรการที่ 1 สร้างความรู้ความเข้าใจในเรื่องคุณธรรมจริยธรรมในการปฏิบัติงาน

มาตรการที่ 2 ส่งเสริมการสร้างแรงจูงใจให้เจ้าหน้าที่ของสำนักงาน ป.ป.ท. ปฏิบัติหน้าที่ด้วยความซื่อสัตย์ สุจริต เสียสละ เพื่อประโยชน์ส่วนรวม

มาตรการที่ 3 รณรงค์ให้บุคลากรสำนักงาน ป.ป.ท. ยึดมั่นความซื่อสัตย์สุจริต

**ยุทธศาสตร์ที่ 2 พัฒนาระบบบริหารและเครื่องมือในการป้องกันและปราบปรามการทุจริต**

**วัตถุประสงค์**

1. เพื่อให้หน่วยงานในสังกัดสำนักงาน ป.ป.ท. มีความโปร่งใสตามเกณฑ์มาตรฐานกลางความโปร่งใสตามที่องค์กรกลางกำหนด

2. เพื่อสร้างเสริมระบบการจัดการเรื่องร้องเรียนการทุจริตจนได้ข้อยุติ

3. เพื่อพัฒนาระบบบริหารการต่อต้านการทุจริตและติดตามประเมินผลอย่างมีประสิทธิภาพ

4. เพื่อพัฒนากลไกในการตรวจสอบ ควบคุม และถ่วงดุลการใช้อำนาจให้เหมาะสม

**มาตรการ**

มาตรการที่ 1 สร้างความโปร่งใสของหน่วยงานในสำนักงาน ป.ป.ท. ให้ดำเนินการตามเกณฑ์มาตรฐานกลางความโปร่งใสตามที่องค์กรกลางกำหนด

มาตรการที่ 2 เสริมสร้างระบบการจัดการเรื่องร้องเรียนการทุจริต

มาตรการที่ 3 เสริมสร้างพัฒนาระบบบริหารเพื่อป้องกันการทุจริต

**ยุทธศาสตร์ที่ 3 เสริมสร้างองค์ความรู้ต่อต้านการทุจริตให้กับบุคลากรในสำนักงาน ป.ป.ท.**

**วัตถุประสงค์**

1. เพื่อเสริมสร้างองค์ความรู้ด้านการต่อต้านการทุจริตให้กับบุคลากรสำนักงาน ป.ป.ท.

2. เพื่อเสริมสร้างบุคลากรสำนักงาน ป.ป.ท. ให้มีความรู้ ทักษะ ทัศนคติ และถ่ายทอดความรู้ด้านการป้องกันและปราบปรามการทุจริตให้กับบุคลากรอื่น ๆ ในสำนักงาน ป.ป.ท.

3. เพื่อเสริมสร้างองค์ความรู้และการฝึกอบรมพัฒนาบุคลากรให้มีความเชี่ยวชาญด้านการป้องกันและปราบปรามการทุจริตอย่างมีประสิทธิภาพ

4. เพื่อส่งเสริมให้มีการแลกเปลี่ยนเรียนรู้ข้อมูลข่าวสารด้านการป้องกันและปราบปรามการทุจริตและด้านคุณธรรมจริยธรรม

**มาตรการ**

ส่งเสริมบุคลากรสำนักงาน ป.ป.ท. ให้มีความรู้ ทักษะ และทัศนคติในการป้องกันและปราบปรามการทุจริต และมีความรู้ในเรื่องคุณธรรมจริยธรรม

**ความสอดคล้อง/การตอบสนองยุทธศาสตร์ที่เกี่ยวข้อง**

แผนปฏิบัติการป้องกันและปราบปรามการทุจริต สำนักงาน ป.ป.ท. ประจำปีงบประมาณ พ.ศ. 256๓ กำหนดขึ้นเพื่อตอบสนองต่อยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) แผนปฏิบัติการระยะ ๕ ปี (พ.ศ. ๒๕๖๑ - ๒๕๖๕) แผนปฏิบัติราชการประจำปีงบประมาณ   
พ.ศ. 256๓ ของสำนักงาน ป.ป.ท. และอำนาจหน้าที่ตามกฎกระทรวงแบ่งส่วนราชการ สำนักงาน ป.ป.ท. พ.ศ. 2560 โดยมีความเชื่อมโยงเป็นไปตามผังนโยบายยุทธศาสตร์ที่เกี่ยวข้อง ดังนี้

**ผังความเชื่อมโยงนโยบายและยุทธศาสตร์ที่เกี่ยวข้องกับยุทธศาสตร์การป้องกันและปราบปรามการทุจริตของสำนักงาน ป.ป.ท.**

**ยุทธศาสตร์ชาติ**

**ระยะ ๒๐ ปี**

**ยุทธศาสตร์ที่ ๖ ด้านการปรับสมดุลและพัฒนาระบบบริหารจัดการภาครัฐ**

**เป้าหมาย : ภาครัฐมีความโปร่งใส ปลอดการทุจริตและประพฤติมิชอบ / ตัวชี้วัด : ระดับความโปร่งใส การทุจริต ประพฤติมิชอบ**

**การบริหารจัดการการป้องกันและปราบปรามการทุจริตอย่างเป็นระบบแบบบูรณาการ**

**วิสัยทัศน์ : ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้วด้วยการพัฒนาตามหลักปรัชญาเศรษฐกิจพอเพียง**

**ประชาชนและภาคีต่าง ๆ ในสังคมร่วมมือกัน  
ในการป้องกันการทุจริตและประพฤติมิชอบ**

**บุคลากรภาครัฐยึดมั่นในหลักคุณธรรม จริยธรรม และความซื่อสัตย์สุจริต**

**การปราบปรามการทุจริตประพฤติมิชอบ  
มีประสิทธิภาพ มีความเด็ดขาด เป็นธรรม ตรวจสอบได้**

**ยุทธศาสตร์ชาติด้านความมั่นคง**

**การป้องกันและแก้ไขปัญหาที่มีผลกระทบต่อความมั่นคง**

**ยุทธศาสตร์ชาติ**

**ระยะ ๒๐ ปี**

**ยุทธศาสตร์ชาติด้านการปรับสมดุลและพัฒนาระบบบริหารจัดการภาครัฐ : ภาครัฐมีความโปร่งใส ปลอดการทุจริตและประพฤติมิชอบ**

**แผนแม่บทภายใต้**

**ยุทธศาสตร์ชาติ**

**ประเด็นการต่อต้านการทุจริตและประพฤติมิชอบ เป้าหมาย : ประเทศไทยปลอดการทุจริตและประพฤติมิชอบ**

**ภาครัฐมีความโปร่งใส ปลอดการทุจริตและประพฤติมิชอบ**

**การปราบปรามการทุจริต**

**การป้องกันการทุจริตและประพฤติมิชอบ**

**วิสัยทัศน์ : องค์กรที่เป็นเลิศในการขับเคลื่อนและบูรณาการต่อต้านการทุจริตในภาครัฐ เพื่อยกระดับคะแนนดัชนีการรับรู้การทุจริต**

**แผนปฏิบัติการ ระยะ 3 ปีของสำนักงาน ป.ป.ท.**

**แผนปฏิบัติการป้องกันและปราบปรามการทุจริต**

**สำนักงาน ป.ป.ท.**

**พัฒนาระบบบริหารและเครื่องมือในการป้องกันและปราบปรามการทุจริต**

**เสริมสร้างองค์ความรู้ต่อต้านการทุจริตให้กับบุคลากรในสำนักงาน ป.ป.ท.**

**ปลูกและปลุกจิตสำนึก เสริมสร้างคุณธรรมจริยธรรม ต่อต้านการทุจริต**

**3. การติดตามและการรายงานผล**

ให้หน่วยงานที่เกี่ยวข้องดำเนินการ ดังนี้

3.๑ รายงานผลสำเร็จการดำเนินงานตามแผนปฏิบัติการป้องกันและปราบปรามการทุจริต ประจำปีงบประมาณ พ.ศ. ๒๕๖๓ โดยรายงานผล  
การดำเนินงานทุกรอบ ๓ เดือน ตามแบบรายงานในภาคผนวก

3.๒ รายงานปัญหา อุปสรรค ข้อเสนอแนะ ในการดำเนินงานตามแผนปฏิบัติการป้องกันและปราบปรามการทุจริตของสำนักงาน ป.ป.ท. ประจำปีงบประมาณ พ.ศ. ๒๕๖๓

|  |
| --- |
| **โครงการ/กิจกรรมของแผนปฏิบัติการป้องกันและปราบปรามการทุจริต สำนักงาน ป.ป.ท. ประจำปีงบประมาณ พ.ศ. 256๓** |

**ยุทธศาสตร์ที่ ๑ ปลูกและปลุกจิตสำนึก เสริมสร้างคุณธรรม จริยธรรม ต่อต้านการทุจริตของบุคลากร สำนักงาน ป.ป.ท.**

| **กิจกรรม** | **ตัวชี้วัด** | **ค่าเป้าหมาย** | **ปีงบประมาณ** | | | | **งบประมาณ (บาท)** | **หน่วยงานรับผิดชอบ** |
| --- | --- | --- | --- | --- | --- | --- | --- | --- |
| **ไตรมาสที่ 1** | **ไตรมาสที่ 2** | **ไตรมาสที่ 3** | **ไตรมาสที่ 4** |
| 1. โครงการปลุกจิตสำนึกเจ้าหน้าที่ของรัฐตามหลักธรรมาภิบาลต่อต้านการทุจริต  \* แผนงานบูรณาการต่อต้านการทุจริตและประพฤติมิชอบ | มีการจัดอบรมเจ้าหน้าที่ของรัฐส่วนกลางและส่วนภูมิภาคภายใต้หลักสูตรส่งเสริม ธรรมาภิบาลต่อต้านการทุจริต | ผู้เข้าอบรม ไม่น้อยกว่า  ๕๐ คน |  |  |  |  | ๓๐๐,๐๐๐ | กปก. |
| 2. การแสดงเจตจำนงสุจริตในการต่อต้านการทุจริตและประพฤติมิชอบของสำนักงาน ป.ป.ท. | มีการประกาศเจตจำนงสุจริตในการต่อต้านการทุจริตและประพฤติมิชอบของสำนักงาน ป.ป.ท.  ว่าจะปฏิบัติงานโดยยึดหลักธรรมาภิบาลและ ยืนหยัดต่อต้านการทุจริตทุกรูปแบบ | มีการประกาศเจตจำนง สุจริตฯ ร่วมกันของผู้บริหารและบุคลากรภายในสำนักงาน ป.ป.ท. จำนวน 1 ครั้ง |  |  |  |  | - | สลธ. |
| 3. มาตรการเสริมสร้างผู้บังคับบัญชาให้เสริมสร้างและพัฒนาให้ผู้อยู่ใต้บังคับบัญชา มีวินัย และป้องกันมิให้ผู้อยู่ใต้บังคับบัญชากระทำผิดวินัย  (รายงานกิจกรรมตามหนังสือสำนักงาน ก.พ.ที่ นร ๑๐๑๑/ว ๔๓ ลงวันที่ ๓๐ กันยายน ๒๕๕๓ เรื่อง หลักเกณฑ์และวิธีการเสริมสร้างและพัฒนาให้ผู้อยู่ใต้บังคับบัญชามีวินัยและป้องกันมิให้ผู้อยู่ใต้บังคับบัญชากระทำผิดวินัย) | มีการจัดทำแนวทางปฏิบัติของผู้บังคับบัญชาในการรักษาวินัยของผู้อยู่ใต้บังคับบัญชาเพื่อเป็นแนวทางในการเสริมสร้างวินัยและป้องกันการกระทำผิดวินัย | สำนักงาน ป.ป.ท.  มีแนวทางปฏิบัติของผู้บังคับบัญชาในการรักษาวินัยของผู้อยู่ใต้บังคับบัญชา |  |  |  |  | - | สลธ. |

**ยุทธศาสตร์ที่ ๒ พัฒนาระบบบริหารและเครื่องมือในการป้องกันและปราบปรามการทุจริต**

| **กิจกรรม** | **ตัวชี้วัด** | **ค่าเป้าหมาย** | **ปีงบประมาณ** | | | | **งบประมาณ (ล้านบาท)** | **หน่วยงานรับผิดชอบ** |
| --- | --- | --- | --- | --- | --- | --- | --- | --- |
| **ไตรมาสที่ 1** | **ไตรมาสที่ 2** | **ไตรมาสที่ 3** | **ไตรมาสที่ 4** |
| 1. การยื่นบัญชีแสดงรายการทรัพย์สินและหนี้สินของข้าราชการในสังกัดสำนักงาน ป.ป.ท. | จำนวนข้าราชการ ในสังกัดสำนักงาน ป.ป.ท. ที่มีการยื่นบัญชีแสดงรายการทรัพย์สินและหนี้สิน | ไม่น้อยกว่า ร้อยละ ๙๐ |  |  |  |  | - | ศปท. |
| ๒. การเปิดเผยข้อมูลแผน/ผลการปฏิบัติงานและแผนการใช้จ่ายงบประมาณ สำนักงาน ป.ป.ท. ผ่านเว็บไซต์ | มีการเผยแพร่ข้อมูลแผน/ผลการปฏิบัติงานและแผนการใช้จ่ายงบประมาณ สำนักงาน ป.ป.ท. ในเว็บไซต์สำนักงาน ป.ป.ท. | มีการเผยแพร่ข้อมูลแผน/ ผลการปฏิบัติงานและแผนการใช้จ่ายงบประมาณ |  |  |  |  | - | กยผ. |
| ๓. การประเมินความเสี่ยงการทุจริตของสำนักงาน ป.ป.ท. ประจำปีงบประมาณ  พ.ศ. ๒๕๖๓ | สำนักงาน ป.ป.ท.  มีแผนบริหาร ความเสี่ยง | อย่างน้อย  ๑ แผน |  |  |  |  | - | ศปท. |
| ๔. แนวทางการปฏิบัติการใช้ทรัพย์สินของทางราชการ | มีการจัดแนวทาง การปฏิบัติงานที่ชัดเจนและแจ้งให้บุคลากรของสำนักงาน ป.ป.ท. ทราบ | อย่างน้อย  ๑ เรื่อง |  |  |  |  | - | สลธ. |
| ๕. มาตรการทางวินัยในการสืบสวนข้อเท็จจริง กรณีข้าราชการในสังกัดสำนักงาน ป.ป.ท. ถูกกล่าวหาว่าประพฤติมิชอบหรือกระทำการทุจริตและประพฤติมิชอบ | ร้อยละความสำเร็จของเรื่องร้องเรียนที่ได้ดำเนินการตามมาตรการทางวินัย ในการสืบสวนข้อเท็จจริงของเจ้าหน้าที่สำนักงาน ป.ป.ท. ซึ่งถูกกล่าวหาว่าประพฤติมิชอบหรือกระทำการทุจริตและประพฤติมิชอบ | การดำเนินการทางวินัยในการสืบสวนข้อเท็จจริงสามารถดำเนินการ แล้วเสร็จมากกว่าร้อยละ 80 |  |  |  |  | - | สลธ. |

**ยุทธศาสตร์ที่ 3 เสริมสร้างองค์ความรู้ต่อต้านการทุจริตให้กับบุคลากรสำนักงาน ป.ป.ท.**

| **กิจกรรม** | **ตัวชี้วัด** | **ค่าเป้าหมาย** | **ปีงบประมาณ** | | | | **งบประมาณ (ล้านบาท)** | **หน่วยงานรับผิดชอบ** |
| --- | --- | --- | --- | --- | --- | --- | --- | --- |
| **ไตรมาสที่ 1** | **ไตรมาสที่ 2** | **ไตรมาสที่ 3** | **ไตรมาสที่ 4** |
| ๑. การเผยแพร่ประมวลจริยธรรมข้าราชการพลเรือน | มีการเผยแพร่ องค์ความรู้เกี่ยวกับประมวลจริยธรรมข้าราชการพลเรือน | มีการดำเนินการอย่างน้อย  ๑ ครั้ง |  |  |  |  | - | ศปท. |
| ๒. การขับเคลื่อนมาตรการเกี่ยวกับการปฏิบัติงานเพื่อป้องกันผลประโยชน์ทับซ้อนและแนวทางการรับของขวัญของสำนักงาน ป.ป.ท. | มีการประชาสัมพันธ์หรือสร้างการรับรู้เกี่ยวกับการปฏิบัติงานเพื่อป้องกันผลประโยชน์ทับซ้อนและแนวทางการรับของขวัญให้กับบุคลากรของสำนักงาน ป.ป.ท. | มีการประชาสัมพันธ์ สร้างการรับรู้ หรือนิเทศงาน อย่างน้อย  ๕ สำนัก/กอง/ศูนย์/หน่วยงานขึ้นตรง |  |  |  |  | - | ศปท. |
| 3. การขับเคลื่อนการดำเนินการตามนโยบายต่อต้านการรับสินบนเพื่อป้องกันการทุจริตและประพฤติมิชอบของสำนักงาน ป.ป.ท. | มีการประชาสัมพันธ์หรือสร้างการรับรู้เกี่ยวกับนโยบายต่อต้านการรับสินบนเพื่อป้องกันการทุจริตและประพฤติมิชอบให้กับบุคลากรของสำนักงาน ป.ป.ท. | มีการประชาสัมพันธ์ สร้างการรับรู้ หรือนิเทศงาน อย่างน้อย  ๕ สำนัก/กอง/ศูนย์/หน่วยงานขึ้นตรง |  |  |  |  | - | ศปท. |
| 4. การขับเคลื่อนการดำเนินงานของสำนักงาน ป.ป.ท. เพื่อให้เป็นไปตาม แนวทางการประเมินคุณธรรรมและความโปร่งใสของหน่วยงานภาครัฐ | มีการประชาสัมพันธ์หรือสร้างการรับรู้เกี่ยวกับการดำเนินงานของสำนักงาน ป.ป.ท. ในส่วนที่เกี่ยวข้อง เพื่อให้เป็นไปตาม แนวทางการประเมินคุณธรรรมและความโปร่งใสของหน่วยงานภาครัฐ | มีการประชาสัมพันธ์ สร้างการรับรู้ หรือนิเทศงาน อย่างน้อย  ๕ สำนัก/กอง/ศูนย์/หน่วยงานขึ้นตรง |  |  |  |  | - | ศปท. |

**ภาคผนวก**

**แบบรายงานผลการปฏิบัติตามแผนปฏิบัติการป้องกันและปราบปรามการทุจริต ของสำนักงาน ป.ป.ท. ประจำปีงบประมาณ พ.ศ. ๒๕๖๓**

(สำนัก/กอง/ศูนย์/หน่วยงานขึ้นตรง)

รอบ เดือน

| **แผนงาน/โครงการ/งาน** | | **งบประมาณ (บาท)** | | | | **ตัวชี้วัด/ค่าเป้าหมาย** | | **ผลงานตามตัวชี้วัด**  (ระบุเมื่อดำเนินการเรียบร้อยแล้ว) | | **ความก้าวหน้า/ผลการดำเนินงาน**  (รายละเอียดการดำเนินงาน) |
| --- | --- | --- | --- | --- | --- | --- | --- | --- | --- | --- |
| **ได้รับ** | | **ผลเบิกจ่าย** | |
| **ยุทธศาสตร์ ๑ ปลูกและปลุกจิตสำนึก เสริมสร้างคุณธรรม จริยธรรม ต่อต้านการทุจริตของบุคลากร สำนักงาน ป.ป.ท.** | | | | | | | | | | |
|  |  | |  | |  | |  | |  | |
| **ยุทธศาสตร์ที่ ๒ พัฒนาระบบบริหารและเครื่องมือในการป้องกันและปราบปรามการทุจริต** | | | | | | | | | | |
|  |  | |  | |  | |  | |  | |
| **ยุทธศาสตร์ที่ ๓ เสริมสร้างองค์ความรู้ต่อต้านการทุจริตให้กับบุคลากรสำนักงาน ป.ป.ท.** | | | | | | | | | | |
|  |  | |  | |  | |  | |  | |